রঙ তত্ত্ব
দৃশ্য শিল্প অনুযায়ী, বিভিন্ন রং-কে মিশ্রনের মাধ্যমে এক বা একাধিক নির্দিষ্ট রঙ তৈরি করার পদ্ধতিই হল রঙ তত্ত্ব। রংগুলোকে তাদের ধরন ও উৎস অনুযায়ী বিভিন্ন শ্রেণীতে ভাগ করা যায়, যেমনঃ প্রাইমারি বা প্রাথমিক বা মৌলিক রঙ, সেকেন্ডারি বা যৌগিক রঙ এবং টারশিয়ারি বা মিশ্র রঙ। যদিও রঙ তত্ত্বের কথা সর্বপ্রথম লিপিবদ্ধ হয় ১৫ শতকে লিয়োন বাতিস্তা আল্বারতি ও লিওনার্দো দ্য ভিঞ্চি-র লেখনিতে, এর প্রকৃত ব্যবহার শুরু হয় ১৮ শতকে স্যার আইজ্যাক নিওটন এর রঙ তত্ত্ব ও মৌলিক রঙ এর ধর্ম নিয়ে দ্বন্দ্ব থেকে। এর পর থেকে এটি স্বতন্ত্র ঐতিহ্যের সাথে বিকাশ লাভ করে এবং দৃষ্টিবিজ্ঞানের অংশ হিসেবে গণ্য হতে থাকে।